Tobruk

Tobruk (arap. طبرق Ṭubruq) je lučki grad na istoku Libije na obali Sredozemnog mora, u blizini granice sa Egiptom. Grad ima oko 120.000 stanovnika, prema procjenama iz 2011. godine. Pripada regiji Kirenaika. Sjedište je distrikta Butnan (ranije distrikt Tobruk).

Tobruk je bio mjesto nekadašnje grčke kolonije u doba antike, a kasnije i rimska tvrđava koja je branila granicu rimske pokrajine Cyrenaica. Tokom vijekova, Tobruk je također služio i kao stanica duž obalnih karavanskih puteva. Kao sredozemna luka i krajnja tačka naftovoda, važno je privredno središte Libije.

Do 1911. godine, Tobruk je postao italijansko vojno uporište, ali su ga tokom Drugog svjetskog rata zauzele savezničke snage 22. januara 1941. godine. Australijska 9. divizija se kasnije povukla iz Tobruka da bi izbjegla okruženje nakon akcija na Er Regimi i Mechili te je dostigla Tobruk 9. aprila 1941. godine kada su uslijedile dugotrajne borbe sa njemačkim snagama. Iako je opsada Tobruka okončana operacijom Crusader novembra 1941. godine, obnovljena ofanziva pod Rommelovom komandom dovela je do pada Tobruka u njemačke ruke u junu 1942. koji su ga držali sve do novembra 1942. kada ga ponovno osvajaju Saveznici. Nakon rata, Tobruk je izgrađen i proširen tokom 1960tih uključujući i lučki terminal koji je povezan na naftovod do naftnog polja Sarir.

 Reference 

Kategorija:Geografija Libije
Kategorija:Gradovi u Libiji